อัพเดต! 13 ชีวิต”ทีมหมูป่า”ออกถ้ำหลวงได้ 6 คนแล้ว
อัพเดต! 13 ชีวิต"ทีมหมูป่า"ออกถ้ำหลวงได้ 6 คนแล้ว
8 ก.ค. 2561

ผู้สื่อข่าวรายงานว่า จากภารกิจช่วยชีวิต 13 ชีวิต ทีมหมูป่า ซึ่งติดอยู่ในถ้ำหลวงเป็นวันที่ 16 แล้วนั้น ในวันนี้ (8ก.ค.) ศูนย์อำนวยการร่วมค้นหาผู้สูญหายในวนอุทยานถ้ำหลวง-ขุนน้ำนางนอน เริ่มต้นทำภารกิจสำคัญในการนำตัวทั้ง 13 ชีวิต ออกจากถ้ำ และคาดว่าหากเป็นไปตามที่ตั้งเป้าหมายไว้คนแรกที่จะออกจากถ้ำน่าจะออกมาเวลาประมาณ 21.00 น. ของวันนี้
จากนั้นเมื่อเวลา 17.45 น. วันที่ 8 ก.ค. ที่ วนอุทธยาน ถ้ำหลวงขุนน้ำนางนอน อ.แม่สาย จ.เชียงราย ผู้สื่อข่าวรายงานว่า 2 ในสมาชิกทีมหมูป่า เดินทางมาถึงบริเวณหน้าถ้ำหลวงขุนน้ำนอนแล้ว ซึ่งรายงานเบื้องต้น พบว่า เด็กสามารถเดินได้ด้วยตัวเอง ขณะนี้ อยู่ในเต้นท์แพทย์สนาม เพื่อตรวจสอบร่างกาย
ต่อมาเวลา 19.00 น. เจ้าหน้าที่ได้นำตัวนักเตะทีมหมูป่าออกจากถ้าหลวงเพิ่มเป็นจำนวน 4 คนแล้ว โดยเฮลิคอปเตอร์ลำแรกแบบ MI17 ของทบ.บินขึ้นเพื่อนำตัวทีมหมูป่าไปส่งที่โรงพยาบาลเชียงรายประชานุเคราะห์
ล่าสุดเมื่อเวลา 19.35 น.มีรายงานข่าวว่า เจ้าหน้าที่ได้นำตัมทีมหมูป่าออกมาจากถ้ำได้ 6 คน แล้ว ขณะที่อีก 7 คนรอพักที่โถง 3 โดยขณะนี้ดำน้ำผ่านจุดวิกฤติทั้ง 13 คน แล้ว หากมีความคืบหน้าทางทีมงาน“ข่าวหุ้นธุรกิจออนไลน์”จะนำมารายงานเพิ่มเติมอีกครั้ง
ขอบคุณข้อมูลจาก เว็บไซต์ข่าวมติชน